תאוריית 4 שלבי ההקצנה של בורום בגרמנית (The 4-Step Model Borum).  

תרגום:  

1. תלונה ("זה לא נכון")  

2. אי-צדק ("זה לא צודק")  

3. האשמה ("זה אשמתך")  

4. התרחקות ("אתה רשע")

**רדיקליזציה** הוא תהליך של נקיטת עמדות הולכות ומקצינות: הקצנת עמדות קיימות והבאה להקצנה בפעולות מיושמות. תהליך הרדיקליזציה יכול להשפיע על יחידים או קבוצות, ונגרם לרוב בשל שינויים חברתיים, פוליטיים ודתיים אשר מערערים את הסטטוס קוו. הרדיקליזציה יכולה להוביל לפעילות אלימה ולא אלימה כאחד - הספרות האקדמית מתמקדת באלימות קיצונית (RVE) או בפעולות טרור הנגרמות בשל רדיקליזציה. עם זאת, קבוצות רדיקליות רבות מתנגדות לאלימות ומאמינות בפציפיזם, דוגמה לארגון אשר נוקט בגישה זאת הוא החזית לשחרור בעלי חיים.

הרדיקליזציה לרוב מתרחשת דווקא בשל הסביבה. לדוגמה, יחידים וקבוצות הופכות פעמים רבות לרדיקליות כאשר יש ניסיון לדכא או לצנזר אותן באופן אלים. בנוסף, יחידים וקבוצות הופכות פעמים רבות לרדיקליות בשל אי היכולת שלהם להשתלב בחברה המתונה (דוגמה לכך היא התנועה לשחרור הגייז שפעלה מ-1969 עד 1980). בהיבט הסוציולוגי, פעולת הרדיקליזציה היא טבעית, ומתרחשת כאשר ליחידים וקבוצות אין אפשרות אחרת לספק את צורכיהם החומריים והרוחניים.

הגדרות
------

ישנן הגדרות רבות למה היא רדיקליזציה ורדיקליזם באופן כללי, אך אין הגדרה אשר קיימת בקונצנזוס של כלל המדינות. ארצות הברית ומדינות המערב לרוב יסמנו יחידים וקבוצות אשר הפעילו טרור כנגדם או כנגד העולם המערבי ופעלו באופן רדיקלי. עם זאת, ישנה גם ביקורת רבה לגבי האופן שבו מסמנים את אותם הארגון, ואיפה מצטייר גבול הרדיקליות.

על פי האיחוד האירופי, "רדיקליזציה אלימה" היא תופעה של אנשים המאמצים דעות ורעיונות שעלולים להוביל לפעולות טרור כהגדרתן בסעיף 1 של החלטת המסגרת למאבק בטרור.

על פי אונסק"ו, ההגדרה היא קצת יותר רחבה, ולכן יש דילמות רבות בין גופים שונים על ההגדרה המדויקת של "רדיקליזציה".

דוגמאות
-------

### אסלאם

 ערכים מורחבים – **דאע"ש, ג'יהאדיזם, אסלאם קיצוני**  

מוסלמים רבים, ובעיקר כאלו שהתאסלמו בהמשך חייהם ולא נולדו כמוסלמים, מדרדרים לקיצוניות מוסלמית, וזאת בשל תכנים ברשת החברתית, נסיבות חברתיות וחינוך.

אף על פי שרוב המוסלמים מתנגדים לדאעש (תמיכה ממוצעת של 7% בלבד במדינות מוסלמיות נכון ל-2015), הארגון צבר פופולריות רבה במשך השנים והתפרסם רבות ברשתות החברתיות הערביות כאשר 11,902 משתמשים המזוהים עם הארגון נפתחו ברשת החברית טוויטר בשנת 2014. זאת לעומת 4,378 בשנת 2013, גדילה של 171% בשנה.

עם זאת, התמיכה היא לא רק בארגונים יחידניים, אלא היא גורפת. בעיקר באפריקה, איפה שהרדיקליזציה תפסה תאוצה בשל דיכוי, עוני ורשתות חברתיות. רבים התחברו לג'יהאד הסלפי ולזרמים קיצוניים בווהאביה. מספר הלוחמים הג'יהאדיסטים הסלפים הכפיל את עצמו כפליים מ-2010 עד 2013 כשהכלי שלו היה ניצול מלחמת האזרחים בסוריה.

### ימין ושמאל

לעיתים אידאולוגיות מהימין ומהשמאל יכולות לעבור רדיקליזציה. הרבה פעמים, טרור ימני רדיקלי מתרחש בשל הקצנה בדעות קיימות (לדוגמה: הומופוביה, לאומנות, עליונות לבנה התנגדות לתשלום מיסים ועוד).

בשמאל, ישנן אידאולוגיות רדיקליות כגון אנרכו-קומוניזם, קומוניזם ואנטי-פשיזם מודרני (אנטיפה). בדרך כלל מדובר באישים וקבוצות שלקחו את האידאולוגיה שלהם לכדי הקצנה ויישום, ופועלים באופן רדיקלי או אלים כנגד אישים או קבוצות היררכיות, כגון משטרה, צבא וגופי ממסד אחרים (ראו אנטי-סמכותנות).

קישורים חיצוניים
----------------

ויקישיתוף מדיה וקבצים בנושא **רדיקליזציה** בוויקישיתוף

הערות שוליים
------------

1. ↑  רדיקליזציה פירוש: מילים נרדפות, ביטויים ועוד | מילון אבניאון, באתר www.milononline.net
2. ↑  Radicalisation, De-Radicalisation, Counter-Radicalisation: A Conceptual Discussion and Literature Review, International Centre for Counter-Terrorism - ICCT (באנגלית)
3. ↑  Internet History Sourcebooks Project, sourcebooks.fordham.edu
4. ↑  Eli Berman, **Radical, Religious, and Violent: The New Economics of Terrorism**, MIT Press, 2011-09-30, ISBN 978-0-262-25800-5. (באנגלית)
5. ↑  Astrid Bötticher, Towards Academic Consensus Definitions of Radicalism and Extremism, **Perspectives on Terrorism** 11, 2017, עמ' 73–77
6. ↑   (באנגלית) , נבדק ב-2024-02-23 `{{citation}}`: חסר או ריק `|title=` (עזרה)
7. ↑  Youth and violent extremism on social media: mapping the research, אונסק"ו
8. ↑  Infographic: How the Muslim world views Isis, Statista Daily Data, ‏2015-11-20 (באנגלית)
9. ↑  Infographic: ISIS Is Expanding Its Reach On Twitter, Statista Daily Data, ‏2015-03-16 (באנגלית)
10. ↑  Seth G. Jones, A Persistent Threat - The Evolution of al Qa’ida and Other Salafi Jihadists, RAND National Security Research Division
11. ↑  Vincent A. Auger, Right-Wing Terror: A Fifth Global Wave?, **Perspectives on Terrorism** 14, 2020, עמ' 87–97